CELEX: 32008R0065
Language: sk
Date: 2008-01-25
Title: Nariadenie Komisie (ES) č. 65/2008 z  25. januára 2008 , ktorým sa otvárajú colné kvóty na rok 2008 a na nasledujúce roky na dovoz určitého tovaru s pôvodom v Nórsku do Európskeho spoločenstva, ktorý je výsledkom spracovania poľnohospodárskych výrobkov zahrnutých v nariadení Rady (ES) č. 3448/93

26.1.2008   
            
            
               SK
            
            
               Úradný vestník Európskej únie
            
            
               L 23/9
            
         
      NARIADENIE KOMISIE (ES) č. 65/2008
   z 25. januára 2008,
   ktorým sa otvárajú colné kvóty na rok 2008 a na nasledujúce roky na dovoz určitého tovaru s pôvodom v Nórsku do Európskeho spoločenstva, ktorý je výsledkom spracovania poľnohospodárskych výrobkov zahrnutých v nariadení Rady (ES) č. 3448/93
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 3448/93 zo 6. decembra 1993 stanovujúce obchodné opatrenia uplatňované na niektoré tovary vznikajúce spracovaním poľnohospodárskych výrobkov (1), a najmä na jeho článok 7 ods. 2,
   so zreteľom na rozhodnutie Rady 2004/859/ES z 25. októbra 2004 týkajúce sa uzavretia Dohody vo forme výmeny listov medzi Európskym spoločenstvom a Nórskym kráľovstvom o protokole 2 k bilaterálnej Dohode o voľnom obchode medzi Európskym hospodárskym spoločenstvom a Nórskym kráľovstvom (2), a najmä na jeho článok 2,
   keďže:
   
               (1)
            
            
               V Dohode vo forme výmeny listov medzi Európskym spoločenstvom a Nórskym kráľovstvom o protokole 2 k bilaterálnej Dohode o voľnom obchode medzi Európskym hospodárskym spoločenstvom a Nórskym kráľovstvom sa v bode III ustanovujú ročné colné kvóty na dovoz určitého tovaru s pôvodom v Nórsku. Je preto potrebné otvoriť tieto kvóty na rok 2008 a na nasledujúce roky.
            
         
               (2)
            
            
               V nariadení Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (3), sa stanovujú pravidlá spravovania colných kvót. Je vhodné zabezpečiť, aby sa colné kvóty otvorené týmto nariadením spravovali v súlade s uvedenými pravidlami.
            
         
               (3)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre horizontálne otázky týkajúce sa obchodu so spracovanými poľnohospodárskymi produktmi, ktoré nie sú uvedené v prílohe I k zmluve,
            
         PRIJALA TOTO NARIADENIE:
   Článok 1
   Colné kvóty Spoločenstva pre tovar s pôvodom v Nórsku, ktorý je zaradený do zoznamu v prílohe, sa otvárajú od 1. januára do 31. decembra 2008 a na nasledujúce roky.
   Článok 2
   Colné kvóty Spoločenstva uvedené v článku 1 spravuje Komisia v súlade s článkami 308a, 308b a 308c nariadenia (EHS) č. 2454/93.
   Článok 3
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. januára 2008.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. januára 2008
      
         
            Za Komisiu
         
         Günter VERHEUGEN
         
         
            podpredseda
         
      
   
   
      (1)  Ú. v. ES L 318, 20.12.1993, s. 18. Nariadenie naposledy zmenené a doplnené nariadením (ES) č. 2580/2000 (Ú. v. ES L 298, 25.11.2000, s. 5).
   
      (2)  Ú. v. EÚ L 370, 17.12.2004, s. 70.
   
      (3)  Ú. v. ES L 253, 11.10.1993, s. 1. Nariadenie naposledy zmenené a doplnené nariadením (ES) č. 214/2007 (Ú. v. EÚ L 62, 1.3.2007, s. 6).
   
      PRÍLOHA
      Ročné colné kvóty, ktoré sa uplatňujú na dovoz tovaru s pôvodom v Nórsku do Spoločenstva
      
                  Poradové číslo
               
               
                  Kód KN
               
               
                  Opis
               
               
                  Objem ročných kvót od 1.1.2008
               
               
                  Colná sadzba uplatniteľná v rozmedzí kvóty
               
            
                  09.0765
               
               
                  ex 1517 10 90
               
               
                  Margarín okrem tekutého margarínu, ktorý obsahuje menej ako 10 % mliečnych tukov
               
               
                  2 470 t
               
               
                  bez cla
               
            
                  09.0771
               
               
                  ex 2207 10 00
                  (kód TARIC 90)
               
               
                  Etylalkohol nedenaturovaný s objemovým alkoholometrickým titrom 80 % vol alebo vyšším, iný ako získaný z poľnohospodárskych výrobkov uvedených v prílohe I k Zmluve o ES
               
               
                  164 000 hl
               
               
                  bez cla
               
            
                  09.0772
               
               
                  ex 2207 20 00
                  (kód TARIC 90)
               
               
                  Etylalkohol a ostatné destiláty, denaturované, s akýmkoľvek alkoholometrickým titrom, iné ako získané z poľnohospodárskych výrobkov uvedených v prílohe I k Zmluve o ES
               
               
                  14 340 hl
               
               
                  bez cla
               
            
                  09.0774
               
               
                  2403 10
               
               
                  Tabak na fajčenie, tiež obsahujúci tabakové náhradky v akomkoľvek pomere
               
               
                  370 t
               
               
                  bez cla